Baba in swartsak gevindFoto: ER24 ’n Pasgebore baba is Donderdag in die Bloemfonteinse sakesentrum in die Vrystaat gevind. Volgens Ineke van Huyssteen, woordvoerder van ER24, het paramedici kort na 17:00 op die toneel in Elizabethstraat aangekom nadat hulle deur die polisie ontbied is. “Die pasgebore baba was in ’n sak toegedraai binne die swart sak. Ongelukkig kon daar niks gedoen word nie en die baba is op die toneel dood verklaar.” ’n Man wat in swartsakke gegrou het, het glo op die babatjie afgekom. Die presiese omstandighede rondom die voorval is nog nie bekend nie, maar word deur die polisie ondersoek.